Το κενό υποκείμενο στη διαγλώσσα: H περίπτωση των Ελλήνων σπουδαστών της γερμανικής ως τρίτης γλώσσας
Creators: name: Μιχαλοπούλου, Σταματία Δ.
Publisher: name: Aristotle University of Thessaloniki
Year: 2015
Subjects: Κενό Υποκείμενο
Διαγλώσσα
Γερμανική γλώσσα
Κατάκτηση Τρίτης Γλώσσας
Null Subject
Interlanguage
German Language
Third Language Acquisition

description: Στόχος της παρούσας διατριβής είναι η διερεύνηση της Διαγλώσσας ατόμων που ζουν στην Ελλάδα, έχουν μητρική γλώσσα (Γ1) την Ελληνική και βρίσκονται σε προχωρημένο στάδιο κατάκτησης της Αγγλικής ως ξένης (Γ2) κατά την κατάκτηση της Γερμανικής ως δεύτερης ξένης γλώσσας (Γ3). Στη μελέτη της Κατάκτησης της Γ3 (ΚΓ3) βασικό και κυρίαρχο θέμα αποτελεί ο προσδιορισμός της πηγής της γλωσσικής μεταφοράς στη διαγλώσσα των Μη Φυσικών Ομιλητών/τριών (ΜΦΟ) κατά την ΚΓ3. Εφόσον οι ΜΦΟ γνωρίζουν ήδη δύο γλώσσες, η πηγή της γλωσσικής μεταφοράς μπορεί να προσδιοριστεί μόνο εάν μελετηθούν παράμετροι που είναι διαφορετικά τιμολογημένες στη Γ1 και στη Γ2, και η Γ3 ομοιάζει ή/και διαφέρει με μία από τις δύο. Στη συγκεκριμένη περίπτωση διερευνήθηκε η Παράμετρος του Κενού Υποκειμένου (ΠΚΥ), στην οποία η Ελληνική και η Αγγλική είναι διαφορετικά τιμολογημένες. Η Ελληνική είναι μία κατεξοχήν Γλώσσα Κενού Υποκειμένου, ενώ η Αγγλική είναι Γλώσσα μη Κενού Υποκειμένου (ΓμΚΥ). Αυτό, μεταξύ άλλων, σημαίνει ότι στην Ελληνική το εμφανές γραμματικό υποκείμενο μπορεί και να παραλειφθεί (π.χ. εγώ παίζω αλλά και Ø παίζω), ενώ στην Αγγλική κάτι τέτοιο δεν επιτρέπεται (π.χ. I play και όχι *Ø play). Η Γερμανική από πολλούς ερευνητές κατατάσσεται στις ΓμΚΥ γιατί κατά κανόνα δεν επιτρέπει την παράλειψη του υποκειμένου (π.χ. ich spiele και όχι * Ø spiele). Στην πραγματικότητα όμως, υπάρχουν και στη Γερμανική ορισμένες περιπτώσεις, όπου επιτρέπεται η παράλειψη του πλεοναστικού υποκειμένου, για το λόγο αυτό νεώτερες προσεγγίσεις κατατάσσουν τη Γερμανική στις Γλώσσες Πλεοναστικού Κενού Υποκειμένου. Οι περιπτώσεις, όπου το πλεοναστικό υποκείμενο μπορεί να παραλειφθεί και στη Γερμανική εντοπίζονται στην Παθητική Φωνή συγκεκριμένων ρηματικών κατηγοριών. Από τα παραπάνω προκύπτει ότι η ΠΚΥ στη Γερμανική πραγματώνεται στις περισσότερες περιπτώσεις όπως και στην Αγγλική, ενώ σε ορισμένες όπως στην Ελληνική. Για το λόγο αυτό επιλέχθηκε να μελετηθεί η συγκεκριμένη Παράμετρος. Προκειμένου να διερευνηθεί η Διαγλώσσα των ΜΦΟ διενεργήθηκε πειραματική μελέτη αποτελούμενη από δύο δοκιμασίες, τη Δοκιμασία Δήλωσης Γραμματικής Ορθότητας και τη Δοκιμασία Δήλωσης Προτίμησης. Στις δοκιμασίες αυτές εξετάστηκαν τρεις πειραματικές ομάδες. Οι δύο ομάδες αποτελούνταν από ΜΦΟ με διαφορετικό επίπεδο γλωσσομάθειας στη Γερμανική (Β1 και Γ1 αντίστοιχα), αλλά το ίδιο στην Αγγλική (Γ1) και η τρίτη ομάδα αποτελούνταν από ΦΟ της Γερμανικής και λειτούργησε ως ομάδα ελέγχου. Τα αποτελέσματα των δύο πειραματικών δοκιμασιών μας δείχνουν ότι καμιά από τις γλώσσες που ήδη γνωρίζουν οι ΜΦΟ δεν φαίνεται να παίζει σημαντικότερο ρόλο από την άλλη στη διαμόρφωση της διαγλώσσας τους, ούτε στα άτομα με μέτρια γνώση της Γερμανικής αλλά ούτε και σε αυτά με πολύ καλή γνώση της. Και οι δύο γλώσσες φαίνεται να είναι στον ίδιο βαθμό σημαντικές και διαθέσιμες προκειμενου να διαμορφωθεί η γλωσσική αναπαράσταση της γλώσσας–στόχου σε κάθε δεδομένη χρονική στιγμή. Από τα δεδομένα αυτά προκύπτει ότι το μοντέλο που περιγράφει καλύτερα τη διαγλώσσα των ΜΦΟ είναι αυτό των Flynn, Foley &amp; Vinnitskaya (2004), δηλαδή, το Μοντέλο Αθροιστικής Ενίσχυσης της Γλωσσικής Κατάκτησης (Cumulative-Enhancement Model for Language Acquisition). Σύμφωνα με το μοντέλο αυτό μπορεί να υπάρξει είτε μόνο «θετική γλωσσική μεταφορά» είτε καθόλου γλωσσική μεταφορά από τις γλώσσες που ήδη κατέχει ο ΜΦΟ προς τη γλώσσα-στόχο.
description: The purpose of this dissertation is to investigate the interlanguage of people with Greek as mother tongue (L1), whose first foreign language is English (L2), when acquiring German as a second foreign language (L3). The dominant topic of discussion of the theoretical and experimental approaches on the L3 Acquisition (L3A) determines the source of linguistic transfer in the interlanguage of non-native speakers (NNS) in the L3A. Since the NNS already know two languages, the source of linguistic transfer cannot be determined unless the studied parameter is differently valued at L1 and L2 and L3 is similar to or different with one of the two. In this case we investigated the Null Subject Parameter (NSP), a parameter in which Greek and English have different values. Greek is a Null Subject Language and English is Non Null Subject Language (NNSL). This, among other properties, means that in Greek a pronoun does not necessarily have to be realized in subject position, overt grammatical subjects (OGS) may be omitted, (eg both ego pezo and Ø pezo are correct), while in English the pronominal subject must always be explicitly implemented in order to constitute a grammatically correct sentence (eg I play but not * Ø play). German is classified by many researchers as a NNSL because in most cases German does not allow the omission of the OGS (eg ich spiele but not * Ø spiele). In fact, also in German there are some instances, where omission of the overt grammatical subject is permitted, therefore current theoretical approaches classify German among Expletive Null Subject Languages. The cases where the OGS can be omitted also in the German language are identified in the Passive Voice of specific verb classes. Therefore, it is obvious that the NSP in German is realized in some cases, as in English and in others as in Greek. For this reason, this parameter was chosen to be studied. In order to investigate the interlanguage of NNS an experimental study, consisting of two tasks, a Grammaticality Judgement Task and a Preference Task, was conducted. Two groups consisted of NNS with different level proficiency in German, but the same in English and a third group consisted of native speakers of German and served as control group participated. The results of both experimental tasks show that none of the languages the NNS already known seem to play a more significant role than the other in shaping their interlanguage in both proficiency levels in German. Both languages seem to be equally important and available in order to provide an appropriate linguistic representation of the target-language at any given time. According to this data it seems that the model, which best describes the interlanguage of the NNS is that of Flynn, Foley &amp; Vinnitskaya (2004), namely, the Cumulative-Enhancement Model for Language Acquisition. According to this model it can be either only "positive language transfer" or no linguistic transfer at all of the languages already acquired by the NNS in their target L3.